armvectores/hy_wikipedia_2023 huggingface dataset:
Ելաբուգայի պետական արգելոց-թանգարան

Ելաբուգայի պետական պատմա-ճարտարապետական և գեղարվեստական արգելոց-թանգարան (ռուս.՝ Елабужский государственный историко–архитектурный и художественный музей-заповедник), թանգարանային համալիր Թաթարստանի Ելաբուգա քաղաքում, որը միավորում է մի քանի հուշահամալիրներ (Իվան Շիշկինի տուն-թանգարան, Նադեժդա Դուրովայի թանգարան-դաստակերտ, Վլադիմիր Բեխտերևի բժշկության շրջանային թանգարան, Մարինա Ցվետաևայի հուշահամալիր), ինչպես նաև գավառագիտական համալիրը (քաղաքի պատմության թանգարան, ինտերակտիվ արվեստանոցներ, «Տրակտիր» թանգարան-թատրոն) և Իվան Շիշկինի գեղարվեստի պատկերասրահը։


== Ստեղծման պատմություն ==
Ելաբուգայի պետական արգելոց-թանգարանը ստեղծվել է ՌԽՖՍՀ նախարարների խորհրդի 1989 թվականի օգոստոսի 30-ի №269 որոշմամբ։ Ռուսաստանի Դաշնության նախագահի 1995 թվականի փետրվարի 25-ի № 176 որոշմամբ արգելոց-թանգարանը ներառվել է դաշնային նշանակության (համառուսական) պատմամշակութային ժառանգության օբյեկտների ցանկում։
Արգելոց-թանգարանի հիմնադիրը Թաթարստանի Հանրապետության մշակույթի նախարարությունն է։


== Գործունեություն ==
Ըստ կանոնադրության թանգարան-արգելոցի հիմնական գործունեությունն է`

Թանգարանային իրերի և թանգարանային հավաքածուների հայտնաբերում, հավաքագրում, պահպանում, ուսումնասիրում, օգտագործում և հրատարակում։
Պատմա-ճարտարապետական ​​համալիրի, պատմական միջավայրի և հարակից լանդշաֆտների ամբողջականության ապահովում
Մոնիտորինգի իրականացում պատմության և մշակույթի հուշարձանների վերաբերյալ
Թաթարստանի Հանրապետության, Ռուսաստանի Դաշնության և նրա սահմաններից դուրս զբոսաշրջային շուկայում Ելաբուգայի պատմա-մշակութային ժառանգության և բնական ժառանգության խթանում և տարածում
Գեղարվեստական, դեկորատիվ-կիրառական արվեստի, ժողովրդական արհեստների զարգացման և քարոզչություն


== Արգելոց-թանգարանի կառուցվածք ==
Ելաբուգայի պետական արգելոց-թանգարանը գտնվում է 491,5 հեկտար տարածք զբաղեցնող անվտանգության գոտում, միավորում է 195 մշակութային ժառանգության օբյեկտներ, որոնցից 6-ը դաշնային օբյեկտներ են, 106-ը` հանրապետական, 83-ը՝ տեղական նշանակության։ ԵՊԱԹ կառուցվածքը ներառում է 25 բաժանմունք, որոնցից 15-ը թանգարանային համալիրներ են՝

Ելաբուգա քաղաքի պատմության թանգարան
Ինտերակտիվ արվեստանոցներ
«Տրակտիր» թանգարան-թատրոն
Ցուցասրահ
Արվեստի սրահ Art Cafe-ի հետ
Իվան Շիշկինի տուն-թանգարան
Իվան Շիշկինի անվան պատկերասրահ
Նադեժդա Դուրովայի թանգարան-դաստակերտ
Մարինա Ցվետաևայի գրական թանգարան
Մարինա Ցվետաևայի հուշահամլիր
Լվացքատուն
Արծաթե դար գրադարան
Վլադիմիր Բեխտերևի բժշկության շրջանային թանգարան
«Елабужское городище» պատմա-հնագիտական թանգարանային համալիր
«Ананьинский могильник» պատմա-հնագիտական թանգարանային համալիր


== Ծանոթագրություններ ==


== Արտաքին հղումներ ==
Պաշտոնական կայք
«Елабужский государственный музей–заповедник»։ ЕГМЗ։ Արխիվացված է օրիգինալից 2012-04-15-ին։ Վերցված է 2010-04-24 
Сюжет об открытии музея Портомойни
Էստոնիայի ազգային գրադարան

Էստոնիայի ազգային գրադարան (էստ․՝ Eesti Rahvusraamatukogu), Էստոնիայի ամենամեծ գիտական գրադարանը։ Գտնվում է Տալլինի կենտրոնում։ Հիմնադրվել է 1918 թվականին։


== Պատմություն ==
1918 թվականի դեկտեմբերի 21-ին Էստոնիայի ժամանակավոր կառավարությունը որոշում է ստեղծել հանրապետական գրադարան։ Նախապես գրադարանն ուներ ընդամենը 2000 հատոր գիրք, որոնցից կարող էին օգտվել միայն Էստոնիայի խորհրդարանի պատգամավորները։ 1919 թվականից Էստոնիայում հրատարակվող յուրաքանչյուր գրքից մեկ օրինակ պիտի հանձնվեր գրադարանին։ 1935 թվականից Էստոնիայի ազգային գրադարանն սկսեց հավաքել էստոնական հին ձեռագրերի օրինակներ։ 1930-ական թթ. ընթացքում գրքերի քանակը հասավ 50000-ի։ Այդ ժամանակ այն հասանելի դարձավ բոլորին։
Խորհրդային իշխանության տարիներին գրադարանը վերանվանվեց Էստոնական ԽՍՀ հանրապետական գրադարան (էստ․՝ Eesti NSV Riiklik Raamatukogu)։ Գրադարանը համալրվում էր Խորհրդային Միության տարբեր ծայրերում հրատարակվող գրքերով, միաժամանակ միջխորհրդային գրքերի մի մասը հանվեց գրաքննության պատճառով։
1953 թվականին գրադարանը կոչվեց Ֆրիդրիխ Կրեյցվալդի անունով։ 1988 թ. գրադարանն ստացավ ներկայիս անվանումը։
Գրադարանի ներկայիս շենքը կառուցվել է 1985-1993 թվականներին էստոնացի ճարտարապետ Ռայնե Կառպի նախագծով։ Գրադարանի ընթերցասրահը նախատեսված է 600 ընթերցողի համար։
2007 թվականի տվյալներով՝ գրադարանն ունի 3.4 միլիոն նմուշ, որոնցից 2 միլիոնը գրքեր են։


== Ծանոթագրություններ ==


== Արտաքին հղումներ ==
Պաշտոնական կայք (էստոներեն)
Յագո Ասպաս

Յագո Ասպաս (անգլ.՝ Iago Aspas Juncal, օգոստոսի 1, 1987(1987-08-01), Մոանյա, Pontevedra Province, Գալիսիա, Իսպանիա), իսպանացի ֆուտբոլիստ, հարձակվող, որը հանդես է գալիս իսպանական Սելտա ակումբում։


== Ակումբային կարիերա ==


=== Սելտա ===
Ասպասը սկսել է իր կարիերան 1995 թվականին «Սելտայում»։ «Սելտայի» կազմում անցկացրել է 136 հանդիպում և դարձել է 46 հանդիպում։


=== Լիվերպուլ ===
2012 թվականի աշնանը Ասպասը տեղափոխվել է անգլիական «Լիվերպուլ»։ Թիմը նրա համար վճարել է 8 միլիոն եվրո և նրան տվել է 9 համարի մարզաշապիկը։ Առաջին գոլը խփել է Անգլիայի գավաթի շրջանակներում՝ «Օլդխեմայի» դեմ խաղում։


== Ծանոթագրություններ ==


== Արտաքին հղումներ ==
Պրոֆիլը և վիճակագրությունը LiverBird.ru կայքում
Պրոֆիլը Լիվերպուլի պաշտոնական կայքում Archived 2015-03-16 at the Wayback Machine.
Գիյուր

Գիյուր (եբրայերեն՝ גיור‎, գիյուր) դավանափոխության ակտ, որի արդյունքում ոչ հրեա անձը հուդայականություն է ընդունում և կազմում հրեա ժողովրդի մասը։


== Արտաքին հղումներ ==
Fifth Anniversary of the Mikveh of East Denver, by Rabbi Hillel Goldberg and Yated Ne'eman Staff Archived 2011-03-14 at the Wayback Machine.
New 'modern Orthodox' conversion program launched, David Lazarus, Canadian Jewish News
Conversion to Judaism homepage - beginner's information on conversion within all branches of Judaism in North America.
Articles about conversion to Judaism published by major newspapers


== Ծանոթագրություններ ==
Վարդա (այլ կիրառումներ)

Վարդա, կարող է վերաբերել՝

Վարդա - գյուղ Օսմանյան կայսրությունում, Տրապիզոնի վիլայեթի Լազիստանի գավառում
Վարդա - երգչուհի, դերասանուհի, պարուհի ձողի վրա
Վարդա - լեռ Բոսնիա և Հերցեգովինայի Սերբական Հանրապետություն կազմավորումում։
Բուկատինո (գյուղ, Սիչովսկի շրջան)

Բուկատինո (ռուս.՝ Букатино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(486958) Arrokoth

(486958) 2014 MU69 (ոչ պաշտոնական անվանումը՝ Ultima Thule), տրանսնեպտունային աստերոիդ Կոյպերի գոտում, որը 2015 թվականին որպես ուսումնասիրության գլխավոր թիրախ է ընտրվել Պլուտոնի մոտով թռչող Նոր հորիզոններ արբանյակի համար։ Սարքը նրան է հասել 2019 թվականի հունվարի 1-ին, գտնվելով 3500 կմ հեռավորության վրա։ Այս պահին այն համարվում է գիտությանը հայտնի ամենահեռավոր օբյեկտը, որին հասել է երկրային սարքը (6,5 մլրդ կմ հեռավորություն երկրից)։


== Հայտնաբերում ==
Աստերոիդը հայտնաբերվել է Հաբլ տիեզերական աստղադիտակի օգնությամբ։ ՆԱՍԱ-ն այդ մասին հայտարարել է 2014 թվականի հոկտեմբերին։


== Անվանում ==
Հայտնաբերման պահին «Հաբլ» աստղադիտակի կայքում այն կոչված էր «1110113Y» ժամանակավոր անվանումով։ «Նոր Հորիզոններ» արբանյակի հետ աշխատող թիմում այս օբյեկտն ուներ PT1 անվանումը (անգլ.՝ potential target 1, «պոտենցիալ թիրախ № 1»)։ Հետագայում փոքր մոլորակների կատալոգում աստերոիդը նշանակվեց հերթական համարով՝ 486958։


== Ծանոթագրություններ ==


== Արտաքին հղումներ ==
IAU Minor Planet Center (2014 MU69)
Վլադիմիր Վայս

Վլադիմիր Վայս (սլովակ.՝ Vladimír Weiss, նոյեմբերի 30, 1989(1989-11-30), Բրատիսլավա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ պրոֆեսիոնալ ֆուտբոլիստ, կիսապաշտպան։ Հանդես է գալիս քաթարական «Ալ Գարաֆա» ֆուտբոլային ակումբում և Սլովակիայի ֆուտբոլի ազգային հավաքականում։


== Կարիերա ==


=== Ակումբային ===
2009-2012 թվականներին հանդես է եկել անգլիական «Մանչեսթեր Սիթի» ակումբի կազմում։ 2010 թվականին վարձավճարով հանդես է եկել անգլիական «Բոլթոն Ուոնդերերս» ֆուտբոլային ակումբում։ 2010-2011 թվականներին վարձավճարով հանդես է եկել շոտլանդական «Ռեյնջերս ՖԱ»-ի կազմում։ 2011-2012 թվականներին վարձավճարով հանդես է եկել իսպանական «Էսպանյոլ»-ի կազմում։ 2012-2013 թվականներին հանդես է եկել իտալական «Պեսկարա» ակումբի կազմում։ 2013-2014 թվականներին հանդես է եկել հունական «Օլիմպիակոս Պիրեյ» ակումբի կազմում։ 2014-2016 թվականներին հանդես է եկել քաթարական «Լեխվիա» ակումբի կազմում։ 2016 թվականից մինչև հիմա հանդես է գալիս քաթարական «Ալ Գարաֆա» ֆուտբոլային ակումբի կազմում։


=== Ազգային հավաքական ===
2009 թվականից մինչև հիմա հանդես է գալիս Սլովակիայի ֆուտբոլի ազգային հավաքականում։


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Մանչեսթեր Սիթի (անգլ.)
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
weltfussball.de կայքում (գերմ.)
vladimirweiss.sk կայքում
Բիզնես ինկուբատոր

Բիզնես ինկուբատոր (անգլ.՝ business incubator), կազմակերպություն կամ որևէ կազմակերպության նախաձեռնություն, որը փորձում է օգնել ստարտափ ընկերություններին, անհատ ձեռներեցներին կամ գաղափարակրերին զարգացնել իրենց բիզնես գաղափարը՝ վերջիններիս տրամադրելով ծառայությունների ամբողջական շրջանակ՝ սկսած կառավարման ուսուցումից և գրասենյակային տարածքից մինչև վենչուրային կապիտալի կամ այլ տեսակի ֆինանսավորմամբ։
Բիզնես ինկուբացիայի ազգային ասոցիացիան (NBIA) սույն ձևաչափը բնորոշում է որպես բիզնես աջակցության ծրագիր, որը թիրախավորում է ստարտափային և վաղ շրջանում գտնվող ընկերություններին՝ նպատակ ունենալով բարելավել վերջիններիս՝ առողջ և հարակայուն ձեռնարկության վերածվելու հնարավորությունները։
Գիտահետազոտական և տեխնոլոգիական պարկերից ինկուբատորները տարբերվում են ստարտափների և վաղ շրջանում գտնվող ձեռնարկություններին թիրախավորմամբ։ Մյուս կողմից, գիտահետազոտական և տեխնոլոգիական պարկերը հակված են առավել լայնածավալ նախագծեր իրագործելու, որոնք հյուրընկալում են բազմաթիվ հաստատությունների՝ կորպորատիվ, պետական կամ համալսարանական լաբորատորիաներից մինչև շատ փոքր ընկերություններ։ Հետազոտական և տեխնոլոգիական պարկերի մեծ մասը չի առաջարկում բիզնես աջակցության ծառայություններ, որոնք էլ համարվում են բիզնես ինկուբացիոն ծրագրրերի այցեքարտը։ Այնուամենայնիվ, հետազոտական և տեխնոլոգիական մի շարք պարկերում գործում են ինկուբացիոն ծրագրեր։


== Ծանոթագրություններ ==


== Արտաքին հղումներ ==
Գորկա (գյուղ, Խվոյնինսկի շրջան)

Անվան այլ կիրառումների համար տե՛ս՝ ԳորկաԳորկա (ռուս.՝ Горка), գյուղ Ռուսաստանի Նովգորոդի մարզի Խվոյնինսկի շրջանի կազմում։
Բնակչությունը ըստ վերջին գրանցված տվյալների կազմում էր 163 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հադրիանոսի պատ

Հադրիանոսի պատ (լատ.՝ Vallum Aelium), պաշտպանողական կառույց Հռոմեական կայսրության Բրիտանիա պրովինցիայում։ Շինարարությունը սկսվել է մ.թ. 122 թ-ին Հադրիանոս կայսեր հրամանով։ Համարվում է հռոմեացիների կողմից Մեծ Բրիտանիայում կառուցված երկու պաշտպանական կառույցներից առաջինը (երկրորդը Անտոնիոսի պատն էր)։
Փարիզի արդարադատության պալատ

Արդարադատության պալատ (ֆր.՝ Palais de Justice), շենք Սիտե կղզու վրա, Փարիզում։ Նախկինում հայտնի էր Սիտեի պալատ  (ֆր.՝ Palais de la Cité) անվամբ։
Ավելի հին շենքերի՝ Սենտ Շապել մատուռի և նախկին թագավորական ամրոցի՝ Կոնսերժերի, որը հետագայում վերածվել է բանտի կազմում է ճարտարապետական ամբողջություն, որը զբաղեցնում է ավելի քան երեք կղզի։
Ժամանակակից շենքերը կառուցվել են թագավորական պալատի տարածքում, 1857-1868-ական թվականներին, ճարտարապետներ Ժոզեֆ Լուի Դյուկայի և Օնրե Դոմեյի նախագծով (նախագիծը առաջարկվել էր 1840-ական թվականներին, բաց հետաձգվել է 1848 թվականի Ֆրանսիական հեղափոխության պատճառով։ Շենքը զարդարված է Բոնասյո Ժան Մարիի քանդակներով։ 1868 թվականի հոկտեմբերին տեղի է ունեցել ամրոցի հանդիսավոր բացումը, բարոն Օսմանի գլխավորությամբ.
Մինչև օրս ամրոցում շարունակում են աշխատել ֆրանսիական դատական հիմնարկները, այդ թվում՝ Վճռաբեկ և Բողեքարկման դատարանները։ Գլխավոր մուտքը գտնվում է արևելյան ճակատում։


=== Դատական գործընթացներ ===

Ֆրանսիայում դատական գործընթացները հանրային են և գրավում են բազմահազարանոց հանդիսատեսի։ Արդարադատության դատարանի ամենահնչեղ գործընթացները.

1880 թվական — Սառա Բեռնարի նկատմամբ դատական գործընթաց, այն բանի համար, որ նա խզել է Կոմեդի ֆրանսեզի հետ կնքած ցմահ պայմանագիրը։
1893 թվական — Պանամայի սկանդալ
1898 թվական — քաղաքական գործընթաց Էմիլ Զոլայի նկատմամբ, իր մեծանուն «Ես մեղադրում եմ» պամֆլետի համար։
1906 թվական — Դրեյֆուսի դատը
1917 թվական — մեղադրվել է լրտեսության մեջ և դատապարտվել մահապատժի պարուհի և լրտես Մատա Հարին։
1932 թվական — Ֆրանսիայի նախագահ Պոլ Դումերի սպանության համար դատապարտվել է ռուս էմիգրանտ Պավել Գորգուլովը։
1945 թվական — մարշալ Անրի Ֆիլիպ Պետենի դատը, թշնամուն գործակցելու պատճառով։


== Ծանոթագրություններ ==
Կամչատկա (այլ կիրառումներ)

Կամչատկա կարող է վերաբերել՝

Կամչատկա (թերակղզի) - թերակղզի Ռուսաստանում։
Կամչատկա (գետ) - գետ Ռուսաստանի Կամչատկայի մարզում։
Կամչատկայի երկրամաս - սուբյեկտ Ռուսաստանում։
Կամչատկայի Պետրոպավլովսկ - Կամչատկայի մարզկենտրոն
Կաորսո

Կաորսո (իտալերեն՝ Caorso, էմիլ.-ռոմ.՝ Caùrs), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 4511 մարդ։ Բնակչության միջին խտությունը՝ 113 մարդ/կմ²։ Զբաղեցնում է 40 կմ² տարածք։ Փոստային ինդեքս՝ 29012։ Հեռախոսային կոդը՝ 0523։
Կոմունան հատկապես նշում է Սուրբ Մարիամ Աստվածածնի Վերափոխումը։ Տոնը նշվում է ամեն տարի օգոստոսի 15-ին։


== Արտաքին հղումներ ==
Պաշտոնական կայք (իտալ.)
Մոյո դե Կալվի

Մոյո դե Կալվի(իտալերեն՝ Moio de' Calvi), կոմունա Իտալիայում։ Գտնվում է Լոմբարդիա մարզի Բերգամոյի գավառում։
Բնակչության թիվը կազմում է 195 մարդ (2008), խտությունը՝ 33 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 24070։ Հեռախոսային կոդ՝ 0345։
Քաղաքի հովանավոր պաշտպանը Սան Մատիան է։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0345 81155


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կոնտրե

Կոնտրե (ֆր.՝ Contré ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն Ժան դը՛Անժելի շրջանը։
Համայնքի INSEE կոդ՝ 17117։


== Բնակչություն ==
Համայնքի բնակչությունը 2010 թվականին կազմում էր 121 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Կոնտրե (ֆր.)
Մեծ Տել

Մեծ Տել (ռուս.՝ Большая Тель), գետ Ռուսաստանում, հոսում է Յամալ-Նենեցյան ինքնավար օկրուգով։ Գետաբերանը գտնվում է Ենիսեյ գետի ձախ ափի վրա։ Գետի երկարությունը կազմում է 52 կմ։


== Ջրագրության տվյալներ ==
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 17010300512116100021220
Կոդը ըստ հիդրոլոգիական հետազոտության (ՌԴ) — 116102122
Ավազանի կոդը — 17.01.03.005
Ծավալի համարը ըստ ՌԴ-ի — 16
Թողարկումը ըստ ՌԴ-ի — 1
Տանձուտ (Կիսկիմի գավառ)

Անվան այլ կիրառումների համար տե՛ս՝ Տանձուտ (այլ կիրառումներ)Տանձուտ, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Սպեր քաղաքից 28 կմ հյուսիս-արևելք, Կարմրիկ գյուղի հարավ-արևելյան կողմում։


== Բնակչություն ==
Բնակիչները թրքացած հայեր էին, որոնք պահպանել էին լեզվական և այլ սովորույթներ։


== Պատմամշակութային արժեքներ ==
Գյուղում կային հայկական հնություններ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Էյլին Գրեյ

Էյլին Գրեյ (օգոստոսի 9, 1878(1878-08-09)[…], Enniscorthy, Ուեքսֆորդ, Լենստեր, Իռլանդիա, Մեծ Բրիտանիայի և Իռլանդիայի միացյալ թագավորություն - հոկտեմբերի 31, 1976(1976-10-31)[…], Փարիզի 14-րդ շրջան, Փարիզ), ֆրանսիացի ճարտարապետ և դիզայներ իռլանդական ծագմամբ, մոդեռն ոճի հիմնադիրներից։


== Կենսագրություն ==
Գրեյը ծնվել է 1878 թվականին Իռլանդիայում՝ նկարչի ընտանիքում, և հինգ երեխաներից կրտսերն էր։ Նա մանկության մեծ մասն  անց է կացրել Իռլանդիայում և Լոնդոնում։ Հաճախում էր գեղարվեստի  դպրոց, որտեղ սովորում էր նկարչություն։ Հոր մահից հետո՝ 1900 թվականին, Էյլինը առաջին անգամ եղավ Փարիզում, որտեղ այդ ժամանակ անց էր կացվում Համաշխարհային ցուցահանդեսը։ Այդ տարի ցուցահանդեսի գերիշխող ոճն էր արտ-նուվոն։  Այլ ճարտարապետների աշխատանքների հետ ցուցադրությանը ներկայացված էին Չառլզ Ռեննի Մակինթոշի աշխատանքները, որոնք  հիացրին Գրեյին։ Շուտով գեղարվեստի դպրոցի իր ընկերների՝ Գևինի և Բրյուսի  հետ Էյլինը տեղափոխվեց Փարիզ։ Այնտեղ նա շարունակեց կրթությունը  Ժյուլիանի ակադեմիայում և Կոլառոսսի ակադեմիայում։  Շուտով նա հասկացավ, որ նկարչության դասընթացները չեն բավարարում իր պահանջները։ 
Այդժամ Էյլինը  սկսեց փորձարկումներ անել։  Նա սովորեց աշխատել էմալով, բայց երկար ժամանակ ոչ մի տեղ չէր ցուցադրում իր աշխատանքները ( առաջին անգամ ցուցադրեց, երբ 36 տարեկան էր)։ Նա հրապուրվեց նոր ձևավորումներով։ 1917 թվականին  նա՝  որպես  դիզայներ, ստացավ առաջին պատվերը. պատվիրատուն միլիոնատեր Մատյե Լևին էր։ Տիկին Լևիի առանձնատան ձևավորումը rue de Lota փողոցի վրա խլեց 4 տարի։ Նախագծեց գրեթե ամբողջ կահույքը (այդ թվում հայտնի  Bibendum), գորգերն ու ջահերը, տեղադրեց պատին լաքապատ պաստառներ։

Bibendum բազմոցի դիզայնը 20-րդ դարի հայտնի ձևավորումներից է։Գրեյի բազմոցների անունը տրված է ի պատիվ Michelin ընկերության խորհրդանիշի։
Տիկին Լևիի մոտ աշխատանքը ապահովեց Գրեյին սեփական միջոցներով, նաև բերեց նրան կահույքի դիզայների փառք։ Շուտով Էյլինը հետաքրքրվեց ճարտարապետությամբ։ Դան Բադովիչի հետ նրանք  նախագծեցին  E-1027 տունը՝ կառուցված Ռոկբրյուն-Կապ-Մարտենում։  Գրեյը նաև այդ տան համար կահույք ստեղծեց, ինչպես նաև E-1027 սեղան, որը Bibendum բազմոցի հետ դասվում է  հայտնի աշխատանքների շարքին։
Ավելի ուշ միայնակ Էյլինը նախագծեց և կառուցեց  իր սեփական տունը Tempe à Pailla,ում, որը մոդեռն ոճի քանդակագործության  կառույց  է։ Տունը և նրա ներքին կահավորումը կազմակերպված են այնպես, որ Գրեյի համար մաքսիմալ հարմարավետ լիներ ապրել ու աշխատել։ Միաժամանակ նա կարող էր անընդհատ փոխել ինտերիերը բազմաֆունկցիոնալ կահույքի շնորհիվ։


== Ծանոթագրություններ ==
Խուստուփ-Կատարի լեռներ

Խուստուփ-Կատարի լեռներ, Խուստուփ-Կատարի լեռնաշղթա, լեռնաշղթա Հայաստանի Սյունիքի մարզում, Մեղրու լեռների հյուսիսարևելյան ճյուղավորումը։ Սկսվում են Բարգուշատի լեռների Թառակատար լեռնագագաթից, անցնում Խուստուփի լեռնազանգվածով, հասնում մինչև Ծավ և Շիկահող գետերի միախառնման վայրը։ Ամենաբարձր գագաթը Խուստուփն է, որը ունի 3201 մ բարձրություն։ Լեռնաշղթան ունի 38 կմ երկարությունը։


== Ծանոթագրություններ ==
Լեոնովկա (այլ կիրառումներ)

Լեոնովկա, կարող է վերաբերել՝

Լեոնովկա - գյուղ, Ուկրաինայի Ժիտոմիրի մարզի Ժիտոմիրի շրջանում
Լեոնովկա - գյուղ, Ուկրաինայի Ժիտոմիրի մարզի Լուգինսկի շրջանում
Լեոնովկա - գյուղ, Ուկրաինայի Վիննիցայի մարզի Կռիժոպոլի շրջանում
Գրյադա (գյուղ, Վյազեմսկի շրջան)

Անվան այլ կիրառումների համար տե՛ս՝ ԳրյադաԳրյադա (ռուս.՝ Гряда), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլժսկի ռազմական նավակազմի հերոսների հուշարձան (Նիժնի Նովգորոդ)

Վոլժսկի ռազմական նավակազմի հերոսների հուշարձան (ռուս.՝ Монумент героям Волжской военной флотилии), 
հուշարձան Նիժնի Նովգորոդի Մարկինի հրապարակի պուրակում, որը նվիրված է Ռուսաստանի քաղաքացիական պատերազմի Վոլժսկի ռազմական նավակազմի նավաստիներին և գետային տրանսպորտի աշխատողներին։ Բացվել է 1977 թվականի հոկտեմբերի 5-ին։


== Պատմություն ==
1918 թվականի ամռանն Արևելյան ճակատը մոտեցավ Նիժնի Նովգորոդի նահանգի սահմաններին։ 1918 թվականի հունիսին սպիտակ գվարդիականների դեմ պայքարելու համար Նիժնի Նովգորոդում կազմավորվում է Վոլժսկի ռազմական նավակազմ կազմակերպությունը։ Ուշ աշնանը, Վոլգայի և Կամայի վրա արյունալի մարտերից հետո, որոնցից մեկի ժամանակ 1918 թվականի հոկտեմբերի 1-ին զոհվում է նավակազմի կոմիսար Նիկոլայ Մարկինը, նավերը վերադառնում են Նիժնի Նովգորոդ։ Սաֆրոնովկայա հրապարակի Ռեչնոյ կայարանի դիմացի տարածքն անվանվում է Մարկինի հիշատակին։ 1976 թվականին Հոկտեմբերյան մեծ հեղափոխության 60-ամյակի կապակցությամբ որոշվում է Մարկինի հրապարակում տեղադրել Վոլժսկի ռազմական նավակազմի խիզախ նավաստիներին և գետային տրանսպորտի աշխատողներին նվիրված հուշարձան։ Մրցույթում հուշարձանի ստեղծման նախագիծը հաղթում է քանդակագործ Պավել Գուսևը։


== Նախագծի հեղինակներ ==
Քանդակագործ՝ ՌԽՖՍՀ ժողովրդական նկարիչ, Նիժնի Նովգորոդի պատվավոր քաղաքացի Պավել Գուսև
Ճարտարապետ՝ ՌԽՖՍՀ վաստակավոր ճարտարապետ Բ. Ս. Նելյուբին և Վ. Յա. Կովալյով


== Նկարագրություն ==
Հուշարձանը բաղկացած է երեք ֆիգուրներից, որոնց դինամիկան գալիս է նավաստիների ուս-ուսի լայն քայլվածքի ռիթմից, գլխարկի ծածանվող ժապավենի, ձեռքերի շարժման ռիթմից։ Փոքր-ինչ առաջ է կանգնած տարիքով ավագ նավաստին, հաջորդը գալիս է ծովայինը, գոտևորված գնդացրի գոտիներով, նրանից հետո՝ երիտասարդ նորակոչիկը։ Արձանախումբը տեղադրված է գրանիտով պատված ցածր պատվանդանի վրա։ Պատվանդանի վերին մասն արված է խոշոր գետաքարով։ Պուրակի ձախ և աջ կողմում, հուշարձանի հետևում տեղադրված են կարմիր գրանիտե հուշասալեր, որտեղ ոսկե տառերով փորագրված է՝ 


== Պատկերասրահ ==

		


== Գրականություն ==
Памятники истории и культуры Горьковской области. - Горький: Волго-Вятское кн.изд-во, 1987.
Կրովնենսկի գյուղական խորհուրդ (Սումսկի շրջան)

Կրովնենսկի գյուղական խորհուրդ  (ուկրաիներեն՝ Кровненська сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Կրովնենսկի գյուղական խորհրդում բնակվում էր 1297 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վենցոնե

Վենցոնե (իտալերեն՝ Venzone), քաղաք իտալական Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2177 մարդ 2015 թվականի մարդահամարի տվյալների, բնակչության խտություն՝ 38,81 մարդ/կմ²։ Զբաղեցնում է 54,6 կմ² մակերես։ Փոստային ինդեքս՝ 33010։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Պատկերասրահ ==

		
		


== Ծանոթագրություններ ==
Գառընկերտ (գետ)

Գառընկերտ, Գառնկերտ, Խարնկիթ, Խարնտկաչայ, Շանդլա-չայ, գետ, Արածանիի վտակը։ Հոսում է Խարբերդի շրջանով։ Ամռանը ջրերն օգտագործվել են ոռոգման համար և մայր գետին չեն հասել։ Գետի վրա կառուցվել է 3 քարաշեն կամուրջ։ Աղավաղմամբ հիշատակվել է նաև Քարնկիթ ձևով։


== Ծանոթագրություններ ==
Մինկովկա (գյուղ, Արտյոմովսկի շրջան)

Անվան այլ կիրառումների համար տե՛ս՝ ՄինկովկաՄինկովկա (ուկրաիներեն՝ Міньківка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Մինկովկա գյուղում բնակվում էր 800 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինդվե

Ինդվե (աֆրիկաանս՝ Indwe), քաղաք Հարավաֆրիկյան Հանրապետության Արևելյան Կապ նահանգում, 40 կմ դեպի հարավ արևելք Դորդեխտ քաղաքից և 34 կմ դեպի հյուսիս արևմուտք Կալա քաղաքից։
Քաղաքը հիմնադրվել է 1896 թվականին, իբրև ցածր որակի քարի արտադրոււթյան կենտրոն, որը այստեղ հիմնադրվել է 1867 թվականին և գործում է մինչև հիմա։ 1898 թվականին քաղաքը ստացավ մունիցիպալիտետի կարգավիճակ։ Ասում են նաև, որ նա համարվում է Ինդվեի մասնիկ։ Անունը սերում է կոսա լեզվից։
Մեր ժամանակներում Ւնդվեում գերազանցապես մասնագիտացված է կաթի և այլ գյուղատնտեսական մթերքների արտադրությունը։


== Գրականություն ==
Olivier, ds. P.L. (samesteller), Ons gemeentelike feesalbum. Kaapstad en Pretoria: N.G. Kerk-uitgewers, 1952.
Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.
Raper, P.E., Dictionary of South African Place Names, Lowry Publishers, Johannesburg, 1987.
Op Pad in Suid-Afrika. B.P.J. Erasmus. 1995 ISBN 1-86842-026-4
Աննա Բիլկե

Աննա Էրիկսդոթեր Բիլկե (շվեդ․ Anna Eriksdotter Bielke, 1490 - 1525),  շվեդ ազնվական, Դանիայի դեմ անկախության համար պայքարում ղեկավարել է Կալմար ամրոցի կայազորը ։


== Կենսագրություն ==
Պետական խորհրդական և  ֆեոդալ Էրիկ  Տուրեսոն Բիլկեի (մահացել է 1511 թ․) և Գունիլա Յոխանսդոթեր Բեսեի (1475-1553 թթ․) դուստր։ Նահանգապետ և ասպետ  Ակսել Բիլկեի (1500-1559 թթ․), Սկանդինավյան թագավուրությունների պետական խորհրդի անդամ Տուրե Բիլկեի (մահացել է 1533 կամ 1534 թթ․) և տխրահռչակ Բարբրո Էրիկսդոթերի (1505-1553 թթ․)։ 1514 թվականին ամուսնացել է ազնվական և Սկանդինավյան թագավորությունների պետական խորհրդի անդամ Յոհան Մոնսոնի (1470-1520) հետ, ով Կալմարի նահանգապետն էր և 1510-1512 թվականներին Կալմարյան կայազորի ղեկավարն էր։
1520 թվականին Շվեդիան ապստամբեց Դանիայի դեմ, որի ժամանակ մահացավ Յոհանը։ Աննան իր վրա վերցրեց Կալմար, այնպես , ինչպես իր մայրն էր ղեկավարում Վիբորգ ամրոցը ռուսական զորքի պաշարման  ժամանակ։ Աննայի հեռավոր բարեկամ, Շվեդիայի ապագա թագավոր՝ Գուստավ Վազան դանիական գերությունից փախչելով, Աննայից օգնություն է խնդրում ապստամբելու համար։
Չնայած ջերմ ընդունելությանը, Աննան չհամարձակվեց օգնել Գուստավին, քանի որ քաղաքին մոտենում էր դանիական նավատորմը Սեվերին Նորբի հրամանատարությամբ, իսկ քաղաքում տիրում էր դանիական տրամադրություն։Բնակչությանը ոգեշնչելու մի քանի անհաջող փորձից հետո՝ Գուստավ Վազան լքեց քաղաքը , իսկ Աննան շուտով, 1520 թվականի օգոստոսին, անձնատուր եղավ։
Ավելի ուշ, Աննան նշանադրվեց Հենրիկ Ֆոն Մելենի հետ, ով 1523-1524 թվականներին ամրոցի առաջնորդ Բերենդա Ֆոն Մելենի եղբայրն էր։ Նա ամուսնացած էր Մարգարեթ Ֆոն Մելենի հետ, ով Գուստավ Վազայի բարեկամն էր։ Դավադրության կասկածանքով, Աննա Նիլս Էրիկսոնի եղբոր որոշմամբ, Բերենդա Ֆոն Մելենին ազատեցին հրամանատարի պաշտոնից, իսկ նա պահանջեց Աննայից չեղյալ հայտարարել նշանադրությունը։


== Մշակույթ ==
1786 թվականին Ստոկհոլմի թագավորական օպերայում ներկայացվեց «Գուստավ Վազա» օպերան, որի հեղինակն էր Գուստավ III-ը։ Աննայի հատվածը կատարեց Լովիզա Ավգուստին։


== Ծանոթագրություններ ==


== Գրականություն ==
Gustaf Elgenstierna: Den introducerade adelns ättartavlor
Svensk uppslagsbok. Malmö 1939
Erik Turesson (Bielke), urn:sbl:18162, Svenskt biografiskt lexikon (art av G. Carlsson.), hämtad 2014-07-14
Նոքս շրջան (Կենտուկի)

Անվան այլ կիրառումների համար տե՛ս՝ Նոքս շրջան (այլ կիրառումներ)Նոքս շրջան (անգլ.՝ Knox County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.005 կմ² է, բնակչությունը՝ 31.883 մարդ (2010 թ. տվյալներով)։ Շրջկենտրոնն է Բարբուրվիլ բնակավայրը։ Կազմավորվել է 1799 թ.։
Խոշթուլբենտ

Խոշթուլբենտ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Արճեշի ճակատամարտ

Արճեշի ճակատամարտ, տեղի է ունեցել 775 թվականի ապրիլի 15-ին, ապստամբած հայերի և արաբական խալիֆայության զորքի միջև։ Հայերը որոշել էին 775-ի գարնանը գրավել Արճեշը։ Արծրունի իշխան Համազասպը, օգնության կանչելով Վասակ Բագրատունուն, Ամատունի, Տրունի և այլ նախարարների զորամասերի հետ Բերկրիից շարժվել է դեպի Արճեշ։ Համազասպը իր հետ տարել է աշխարհազորը։ Արճեշի արաբներն այդ մասին տեղեկացրել էին Խլաթում գտնվող արաբ զորապետ Ամրին, որը 30-հազարանոց զորքով նոր էր եկել Միջագետքից։ Երբ հայերը հարձակվել են Արճեշի վրա, դարանամուտ արաբները անսպասելի գրոհել և պարտության են մատնել նրանց։ Սպանվել է 1500 հայ ռազմիկ, այդ թվում՝ չորս զորապետ-նախարար։
Մորենգո

Մորենգո  (իտալերեն՝ Morengo), կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 2253 մարդ, խտությունը՝ 225 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 24050։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Վարդաղբյուր (այլ կիրառումներ)

Վարդաղբյուր անվանումը կարող է վերաբերել.

Վարդաղբյուր (գետ), գետ Հայաստանի Շիրակի մարզում։
Վարդաղբյուր (գյուղ), գյուղ Հայաստանի Շիրակի մարզում։
Ժողովածու (3184)

Ժողովածու (3184), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3184 թվի տակ։ Ձեռագիրը գրվել է 15, 16 դարերում Ներսես գրիչի կողմից։ Ստացողը եղել է Մինաս վարդապետը։ Գրված է թղթի վրա, որը ունի 15×11.4 չափս։ Ձեռագիրը կազմված է 430 թերթից։ Գրված է միասյուն, բոլորգրով։ Ունի կիսախորան մանրանկարներ։ Պահպանակը ունի 4 էջ, գրված է՝ մագաղաթիի վրա՝ բոլորագիծ երկաթագրով, Ավետարան։ Կազմը` կաշեպատ տախտակ դրոշմազարդ, աստառը՝ վանդակազարդ կտավ։ Հիշատակարաններ գրչի՝  82բ, 129բ, 140բ (15-րդ դար), հետագայի՝ 129բ (1866 թվական)։


== Բովանդակություն ==
Գր. Նիւսացւոյ Տեսութիւն ի մարդոյն կազմութիւն, Յորդորումն մանկանց ի կուսութիւն։
Նեմեսիոսի Յաղագս բնութեան մարդոյ։
Հմառոտ Հաւաքումն յաղագս հոգւոյ, Յաղագս հրեշտակաց (հին. թրգմ.)
Մովսիսի Գումարումն իբողութեանց Սահմանաց Դաւթի։


== Ծանոթագրություններ ==
Ավերսա

Ավերսա (իտալերեն՝ Aversa), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 52.365 մարդ (2007). այդ ցուցանիշով երկրորդ տեղն է զբաղեցնում գավառում։ Բնակչության խտությունը կազմում է 5998,28 մարդ/կմ²։ Զբաղեցնում է 8,73 կմ² տարածք։ Փոստային ինդեքս՝ 81031, հեռախոսային կոդ՝ 081։
Քաղաքի հովանավորն է Պողոս առաքյալը։ Քաղաքի օրը նշվում է ամեն տարի հունվարի 25-ին։


== Ժողովրդագրություն ==
Բնակչության թվաքանակի փոփոխությունները 1861-2016 թթ.


=== Քույր քաղաքներ ===
 Պրատոլա Սեռա, Իտալիա, 2010;
 Ալիֆե, Իտալիա, 2010 .
 Բրե-Դյուն, Ֆրանսիա
, Ասիզի, Իտալիա
 Բիշելե, Իտալիա
 Ֆրատամաջորե, Իտալիա
 Բեթղեհեմ, Պաղեստին


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Ավերսա քաղաքի պաշտոնական կայք (իտալ.)
Ռոզա Լին

Ռոզա Կոստանդյան (նոյեմբերի 28, 2000(2000-11-28), Վանաձոր, Հայաստան), հայտնի է բեմական Ռոզա Լին անվամբ, հայ երգչուհի, երգերի հեղինակ, երաժշտական պրոդյուսեր։ «Snap» երգով ներկայացրել է Հայաստանը Թուրինում՝ Եվրատեսիլ 2022 երգի մրցույթում։


== Մանկություն ==
Ռոզան ծնվել և մեծացել է Վանաձորում։ Դաշնամուր սկսել է նվագել վեց տարեկանում։ 2013 թվականին «Գիտեմ» երգով մասնակցել է Հայաստանի՝ Մանկական Եվրատեսիլ երգի մրցույթի ներկայացուցչի ընտրության փուլին։


== Երաժշտական գործունեություն ==


=== 2020 — ներկա ժամանակներ. սկիզբ և Եվրատեսիլ ===
Լինը սկսել է իր մասնագիտական երաժշտական կարիերան՝ համագործակցելով ամերիկյան Nvak Collective ձայնագրման լեյբլի հետ, որը հիմնել է հայ-ամերիկյան երգչուհի և երգերի հեղինակ Թամար Կապրելյանը։ 2021 թվականի սեպտեմբերին Լինը թողարկել է իր դեբյուտային «King» սինգլը՝ ամերիկացի երգչուհի Kiiara-ի հետ համագործակցությամբ։
Մարտի 11-ին Հայաստանի հանրային հեռուստաընկերությունը (AMPTV) պաշտոնապես Ռոզային հայտարարեց է Եվրատեսիլ 2022 երգր մրցույթում Հայաստանի ներկայացուցիչ։ «Snap» անվանումով նրա երգը տեսահոլովակի հետ միասին թողարկվել է մարտի 19-ին։ Երգը գրել են Լինը, Թամար Կապրելյանը, Լարզ Պրինցիպատոն, Ջերեմի Դյուսուլետը, Էլլի Կրիստալը և Քորթնի Հարելը։ Ռոզան «Snap» երգը կատարել է մայիսի 10-ին՝ մրցույթի առաջին կիսաեզրափակչի ժամանակ։
2022 թվականին Ռոզա Լինը հայտարարել է հաջորդ տարում Հյուսիսային  Ամերիկայում անցկացվելիք համերգային տուրի մասին բրիտանացի փոփ կատարող Էդ Շիրանի հետ։ 
Նույն տարվա հոկտեմբերին երգչուհին համատեղ տեսահոլովակ է թողարկել «Եվրատեսիլ-2019»-ի հաղթող Դունկան Լոուրենսի հետ WDIA (Would Do It Again) երգով։
Մրցույթից հետո «Snap»-ը վիրուսային է դարձել TikTok-ում և հայտնվել է բազմաթիվ երկրների ազգային հիթ-շքերթներում։ 2022 թվականի օգոստոսին նա պայմանագիր է կնքել «Columbia Records»-ի հետ։


== Սկավառակագրություն ==


=== Սինգլներ ===


== Ծանոթագրություններ ==


== Արտաքին հղումներ ==
Ռոզա Լինը Eurovision.tv-ում
.sx

.sx-ն Սինտ Մաարտենի վերին մակարդակի ազգային դոմենն է։ Այն ստեղծվել է 2010 թվականի դեկտեմբերի 15-ին։ Այն ուժի մեջ է մտել 2012 թվականի նոյեմբերի 15-ից։


== Ծանոթագրություններ ==
Մուսիխա (գյուղ, Վարնավինսկի շրջան)

Մուսիխա (ռուս.՝ Мусиха), գյուղ Ռուսաստանի Նիժնի Նովգորոդի մարզի Վարնավինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արոմատնի (Վերխնեդոնսկի շրջան)

Արոմատնի (ռուս.՝ Ароматный), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մտնում է Կազանսկի գյուղական համայնքի կազմի մեջ։
Գյուղակն ունի 75 փոքր փողոց, որտեղ բնակվում է 239 մարդ։


== Աշխարհագրություն ==
Արոմատնին գտնվում է Կազանսկայա գյուղի մոտ։ Դրանք իրարից բաժանում է պետական ջրապաշտպան անտառաշերտը։


=== Փողոցներ ===
Լիսովենկոյի փողոց,
Միչուրինի փողոց,
Սիմիրենկոյի փողոց։


== Ենթակառուցվածք ==
Գյուղակն ամբողջությամբ ասֆալտապատված է, գազաֆիկացված և ապահոված է ջրով։ Փողոցները լուսավորվում են ինը հասարակական լուսարձակներով։ Գործում է նոր մանկապարտեզ։


== Ծանոթագրություններ ==


== Արտաքին հղումներ ==
Կազանսկի գյուղական համայնք
Գրիգոր Բար-Հեբրեոս

Բար- Հեբրեոս Գրիգոր Աբուլ Ֆարաջ (1226[…], Մալաթիա, Թուրքիա - հուլիսի 30, 1286 կամ 1286, Մարաղա, Արևելյան Ադրբեջան, Իրան), ասորի մատենագիր, եկեղեցական գործիչ։


== Կենսագրություն ==
1264 թվականին ձեռնադրվել է Կիլիկիայի Հակոբիկ եկեղեցու արևելյան թեմերի կառավարիչ (մաֆրիան)։ Իմացել է հայերեն, արաբերեն, հունարեն։ Գրել է մեկնություններ, կանոնսեր, զրույցներ, բանաստեղծություններ, բարոյախոսական և բժշկագիտական երկասիրություններ։ Մեկնություններում օգտագործել է Աստվածաշունչ հայերեն թարգմանության տվյալները։ Գործերից ամենաարժեքավորը «Ժամանակագրություն» է, որը բաղկացած է երկու մասից՝ «Եկեղեցական» և «Քաղաքական»։ Այն կարևոր տեղեկություններ է տալիս հայերի և Հարավային Կովկասի մյուս ժողովուրդների մասին։


== Ծանոթագրություններ ==
Ժողովածու (4234)

Ժողովածու (4234), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4234 թվի տակ։ Ձեռագիրը գրվել է 1307 թվականին Խաչիկ սարկավագ գրիչի կողմից։ Գրված է թղթի վրա, որը ունի 16X12 սմ չափս։ Ձեռագիրը կազմված է 194 թերթից։ Գրված է միասյուն, բոլորգրով։ Ունի կիսախորան մանրանկարներ։ Կազմը` լաթապատ ստվարաթուղթ։ Հիշատակարաններ՝ 36բ։


== Բովանդակություն ==
Ճառք (Բարսեղ, Գր. Աստուածաբան)։


== Ծանոթագրություններ ==
Աստերոիդների ցանկ (86301-86400)

Աստերոիդների ցանկ (86201-86300)  • Աստերոիդների ցանկ  • Աստերոիդների ցանկ (86401-86500)
 Աստերոիդների ցանկ (86201-86300)  • Աստերոիդների ցանկ  • Աստերոիդների ցանկ (86401-86500)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Պլոդորոդնոյե (այլ կիրառումներ)

Պլոդորոդնոյե, կարող է վերաբերել՝

Պլոդորոդնոյե - գյուղ Արևելյան Հայաստանում, Կարսի մարզի Կարսի գավառում
Պլոդորոդնոյե - գյուղ Ռուսաստանի Ռոստովի մարզի Ցելինսկի շրջանում
Սանգվինիկ

Սանգվինիկ (լատ.՝ sanguis, sanguis - «արյուն», «կյանքի ուժ»), խառնվածքի չորս տիպերից մեկ՝ ըստ Հիպոկրատի (օրգանիզմում գերակշռությում է արյունը)։ Սանգվինիկ խառնվածքի տեր մարդկանց կարելի է բնութագրել որպես աշխույժ, շարժուն, անհաջողություններին և տհաճություններին համեմատաբար հեշտությամբ վերաբերվող անձ։ Այսպիսի խառնվածք են ունեցել Ալեքսանդր Իվանովիչ Գերցենը, ավստրիացի կոմպոզիտոր Մոցարտը, ինչպես նաև՝ Նապոլեոն Բոնապարտը։
Սանգվինիկը հոգեբանական բարձր ակիվությամբ, էներգիայով, աշխատունակությամբ, արագ և աշխույժ շարժումներով, հարուստ և փոփոխվող դիմախաղով, խոսքի բարձր տեմպով անձինք են։ Սանգվինիկը ձգտում է հաճախակի փոփոխվող տպավորությունների, հեշտ և արագ արձագանքում է շրջապատող իրադարձություններին, շփվող է։ Էմոցիաները սանգվինիկների մոտ գերազանցապես դրական են, դրանք արագ առաջանում են և արագորեն փոխվում։ Նա շատ արագ հարմարվում է նոր միջավայրին և արագ մտերմանում մարդկանց հետ։ Նրա զգացմունքները հեշտությամբ առաջանում են և արագ փոխարինվում են նորերով, նրան բնորոշ է արտահայտչականությունը, երբեմն նաև անկայունությունը։
Իվան Պավլովը համարել է, որ սանգվինիկների մոտ գրգռման և արգելակման գործընթացները բավականին ուժեղ են, նրանք  հավասարակշռված և շարժուն են։ Պավլովը այս խառնվածքը դասել է ուժեղ տիպերի շարքում։ Անբարենպաստ իրավիճակներում և բացասական դաստիարակության դեպքում այդ շարժունությունը կարող է հանգեցնել կենտրոնացման բացակայության, չհիմնավորված շտապողականության և անլրջության։


== Տես նաև ==
Խառնվածք
Բնավորություն


== Ծանոթագրություններ ==


== Գրականություն ==
Большая советская энциклопедия: В 30 т. — М.: «Советская энциклопедия», 1969—1978.
Краткий психологический словарь. — Ростов-на-Дону: «ФЕНИКС». Л. А. Карпенко, А. В. Петровский, М. Г. Ярошевский, 1998.
Словарь практического психолога. — М.: АСТ, Харвест. С. Ю. Головин, 1998.
И. М. Кондаков. Психологический словарь. — 2000.
Большой Энциклопедический словарь. — 2000.
Դարապիներու Ներքին

Դարապիներու Ներքին, գետակ Արածանիի ավազանում, Շառիան գետի վտակը։ Սկիզբ է առնում Ջրաբաշխ լեռնագագաթի փեշերից և մայր գետին միանում ձախ կողմից, նրա միջին հոսանքի շրջանում։


== Ծանոթագրություններ ==
Սուրբ Թադևոս (այլ կիրառումներ)

Սուրբ Թադևոս եզրը կարող է վերաբերել.

Սուրբ Թադևոս - քրիստոնեական եկեղեցու սուրբ
Սուրբ Թադևոս - ոչնչացված հայկական եկեղեցի Բաքվում, Ադրբեջան
Սուրբ Թադևոս - ոչնչացված հայկական եկեղեցի Գանձակում, Ադրբեջան
Սուրբ Թադևոս - հայկական եկեղեցի Դդմաշեն գյուղում, Հայաստան
Սուրբ Թադևոս - հայկական վանական համալիր Իրանում
Էլ Պասո

Էլ Պասո (իսպ.՝ El Paso), քաղաք է ԱՄՆ-ի հարավային մասում, Տեխաս նահանգում։ Գտնվում է հենց Մեքսիկայի հետ սահմանի վրա։ 2010 թ-ի տվյալներով քաղաքի բնակչությունը կազմում է 649 121 մարդ։ Էլ Պասոն համարվում է կարևոր անցակետ ԱՄՆ-ի և Մեքսիկայի միջև կատարվող բեռնափոխադրման համար։ Սահմանակից է նաև ԱՄՆ-ի Նյու Մեքսիկո նահանգին։ Կան տվյալներ, ըստ որի Էլ Պասոն աշխարհի ամենատաք քաղաքն է։


== Կլիմա ==


== Ծանոթագրություններ ==
Արամեերեն

Արամեերենը սեմական լեզվաընտանիքի հյուսիսարևմտյան խմբին պատկանող լեզու է։ Կազմում է մերձավոր բարբառների մի ամբողջություն, որոնք երբեմն որակվում են որպես արամեական լեզուներ։ Տարածված է եղել ամբողջ Առաջավոր Ասիայում։ Եղել է միջազգային լեզու։ Այն միջազգային հաղորդակցության լեզու է եղել ընդհուպ մինչև արաբների կողմից Իրանի նվաճումը։ Արամեերենը բնութագրվում է կոկորդային հնչյունների փոքրաքանակությամբ, ներքին թեքման կրավորականի բացակայությամբ, շաղկապների ու կապական մասնիկների լավ զարգացվածությամբ։ Արամեերենի բարբառներից է ասորերենը։


== Ծանոթագրություններ ==
Ույի լը Վիկոմտ

Ույի լը Վիկոմտ (ֆր.՝ Ouilly-le-Vicomte), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 788 մարդ, բնակչության խտությունը` 101.94 մարդ/կմ²։ Բնակավայրը զբաղեցնում է 7.73 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 482 աշխատունակ (15-64 տարեկան) բնակիչ, որոնցից ակտիվ էին 344-ը, իսկ ոչ ակտիվները` 138։ Ակտիվության ցուցանիշը կազմում է 71,4 %։ 344 աշխատունակ մարդկանցից աշխատել է 326 անձ (175 տղամարդ և 151 կին)։ Գործազուրկ են եղել 18 անձ (7 տղամարդ և 11 կին)։ 138 անաշխատունակներից 37-ը եղել են աշակերտներ կամ ուսանողներ, 76-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իո (հրաբուխ)

Իո կամ Իո լեռ (ճապ.՝ 恵庭岳), ակտիվ հրաբուխ Ական հրաբխային համալրում՝ Հոկայդո, Ճապոնիա։ Սահամանակից է Թեշիկագա քաղաքին։
Լեռը ժամանակին արդյունահանել է ծծումբ, այստեղից էլ նրա անվանումը։ Այնուների համար լեռը հայտնի էր որպես Աթոսանուպուրի (այնու՝ մերկ լեռ)։ Լեռը բավականին մերկ է՝ չունի ծառաշերտ։ Չնայած իր մերկությանը և 508 մ բարձրության, այնտեղ աճում է ալպյան բուասկանություն։ Այնտեղ են աճում սիբիրյան գաճաճ սոճին, Rhododendron diversipilosum-ին և Ericaceae-ի այլ բույսեր։


== Պատկերասրահ ==

		
		


== Ծանոթագրություններ ==
Ղայմազ (այլ կիրառումներ)

Ղայմազ կարող է վերաբերվել.

Ղայմազ Վերին, գյուղ Արևմտյան Հայաստանում, Վանի վիլայեթի Բերկրիի գավառակում
Ղայմազ Ներքին, գյուղ Արևմտյան Հայաստանում, Վանի վիլայեթի Բերկրիի գավառակում
Ֆալկոնարա Ալբանեզե

Ֆալկոնարա Ալբանեզե  (իտալերեն՝  Falconara Albanese) կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1457 մարդ, բնակչության խտությունը կազմում է 81 մարդ/կմ²։ Զբաղեցնում է 18 կմ² մակերես տարածք։ Փոստային ինդեքսն է՝ 87030։ Հեռախոսային կոդը՝ (+39) 0982։


== Արտաքին հղումներ ==
http://www.falconaraalbanese.net Archived 2020-11-30 at the Wayback Machine.


== Ծանոթագրություններ ==
Պերեկոպովսկի գյուղական խորհուրդ (Ռոմենսկի շրջան)

Պերեկոպովսկի գյուղական խորհուրդ  (ուկրաիներեն՝ Перекопівська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Պերեկոպովսկի գյուղական խորհրդում բնակվում էր 1609 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Լեո Բրոյեր

Լեո Բրոյել (գերմ.՝ Leo Breuer, սեպտեմբերի 21, 1893(1893-09-21)[…], Բոն, Քյոլնի վարչական շրջան, Հռենոսի պրովինցիա, Պրուսիայի թագավորություն, Գերմանական կայսրություն - մարտի 14, 1975(1975-03-14)[…], Բոն, Գերմանիայի Ֆեդերատիվ Հանրապետություն), գերմանացի նկարիչ և քանդակագործ, որն աշխատել է նոր նյութականության ոճով։


== Կենսագրություն ==
1912-1915 թվականներին ուսում է ստացել Քյոլնի կիրառական արվեստի դպրոցում, Առաջին համաշխարհային պատերազմի սկսվելուց հետո զորակոչվել է գործող բանակ և գերեվարվել է։
1919-1921 թվականներից վերականգնել է ուսումը Քյոլնի կիրառական արվեստի դպրոցում։
1921-1922 թվականներին ուսում է ստացել Կասելի կերպարվեստի ակադեմիայում։
1923-1926 թվականներին նա աշխատել է իր նկարչական արվեստանոցում Բոնում և Բոյելում։ 
1927-1934 թվականներին ապրում և աշխատում էր Դյուսելդորֆում, Կոբլենցում և Բեռլինում, Ռեյնյան Սեցեսիոն գեղարվեստական շարժման մասնակից է, Բեռլինում դասավանդել է Դիստերվեգի բարձրագույն դպրոցում, համագործակցում էր "Հատում" (Querschnitt) թերթի հետ։ 
1934 թվականին նացիստների իշխանության գալուց հետո արտագաղթել է Նիդերլանդներ և ապրել է Հաագայում։
1935 թվականին տեղափոխվել է Բրյուսել, որտեղ Լեո Բրոյերն աշխատել է որպես ռեստավրատոր։
1940-1945 թվականներին գտնվել է Ֆրանսիայի հարավում գտնվող համակենտրոնացման ճամբարում։
1945-1952 թվականներին նկարիչն ապրում էր Փարիզում, մասնակցում է Նոր ռեալիզմ (Realistes Nouvelles) սալոնի աշխատանքներին։
1999 թվականին Ռեյնլանդի կոմունալ վարչության և Բոնի հողային թանգարանի կողմից սահմանվել է Լեո Բրոյերի մրցանակը, որը շնորհվում է 2 տարին մեկ անգամ՝ ժամանակակից գեղանկարչության զարգացման գործում ներդրած ավանդի համար։


== Ծանոթագրություններ ==


== Գրականություն ==
Sergiusz Michalski «Neue Sachlichkeit», Köln 2003.
Ռոբերտ Շիլլեր

Ռոբերտ Ջեյմս Բոբ Շիլլեր (անգլ.՝ Robert James "Bob" Shiller, մարտի 29, 1946(1946-03-29)[…], Դետրոյթ, Միչիգան), ամերիկացի ականավոր գիտնական-տնտեսագետ, տնտեսագիտական հայտնի գրքերի հեղինակ, Նոբելյան մրցանակի դափնեկիր՝ Ակտիվների գների փոփոխման էմպիրիկ վերլուծության համար (2013)։ Ներկայումս (2014) Յելի համալսարանի տնտեսագիտության Ստերլինգի պրոֆեսոր և Յելի մենեջմենթի դպրոցին կից գործող Յելի՝ ֆինանսների միջազգային կենտրոնի գիտաշխատող։ Շիլլերը MacroMarkets LLC ներդրումային կազմակերպության հիմնադիրն ու գլխավոր տնտեսագետն է։


== Կենսագրություն ==
Ռոբերտ Շիլլերը այն բազմաթիվ ամերիկացիներից մեկն է, ում ծնողները գաղթել են Լիտվայից 1918 թվականին՝ մինչև անկախության ձեռքբերումը։
Պապը՝ Իգնաս Սիլոմը տեղափոխվել էր ԱՄՆ 1908 թվականին։
Ռոբերտ Շիլլերը սովորել է Միչիգանի համալսարանում, որտեղ 1967 թվականին ստացել է բակալավրի աստիճան և Մասաչուսեթսի տեխնոլոգիական ինստիտուտում, որտեղ 1968 թվականին ստացել է մագիստրոսի, իսկ 1972 թվականին՝ դոկտորի աստիճան։ Դոկտորական թեզը պաշտպանել է Ֆրանկո Մոդիլյանիի ղեկավարությամբ։
Դասավանդել է Փենսիլվանիայի համալսարանի Ուորթոնի բիզնեսի դպրոցում և Մինեսոտայի համալսարանում։ 1980 թվականից Տնտեսագիտական հետազոտությունների ազգային բյուրոյի գիտաշխատող։ 1982 թվականից դասավանդում է Յելի համալսարանում։
2005 թվականին եղել է ԱՄՆ տնտեսագիտական ասոցիացիայի փոխնախագահը, իսկ 2006-2007 թվականներին՝ Արևելյան տնտեսագիտական ասոցիացիայի նախագահը։
Ռոբերտ Շիլլերը մտնում է աշխարհի հարյուր ամենաազդեցիկ տնտեսագետների մեջ։


== Աշխատություններ ==
Роберт Шиллер Иррациональный оптимизм. Как безрассудное поведение управляет рынками = Irrational Exuberance. Second Edition Revised & Updated. — М.: Альпина Паблишер, 2013. — 422 с. — ISBN 978-5-9614-1845-3
Акерлоф Дж., Шиллер Р. Spiritus Animalis: или Как человеческая психология управляет экономикой и почему это важно для мирового капитализма = Animal Spirits: How Human Psychology Drives the Economy, and Why It Matters for Global Capitalism. — М.: ООО «Юнайтед Пресс», 2010. — 273 с. — ISBN 978-5-904522-33-9
Shiller R.  = The Subprime Solution: How Today’s Global Financial Crisis Happened, and What to Do about It. — Princeton University Press, 2008. — 208 с. — ISBN 0691139296
Shiller R.  = The New Financial Order: Risk in the 21st Century. — Princeton University Press, 2003. — 384 с. — ISBN 0691120110
Shiller R.  = Macro Markets: Creating Institutions for Managing Society’s Largest Economic Risks (Clarendon Lectures in Economics). — Oxford University Press, 1998. — 272 с. — ISBN 0198294182
Shiller R. Market Volatility. — The MIT Press, 1990. — 478 с. — ISBN 0262691515


== Գրականություն ==
Питер Бернстайн Фундаментальные идеи финансового мира. Эволюция = Capital Ideas Evolving. — М.: «Альпина Паблишер», 2009. — 256 с. — ISBN 978-5-9614-0972-7


== Ծանոթագրություններ ==


== Արտաքին հղումներ ==
Ռոբերտ Շիլլերի մասին Յելի համալսարանի կայքում (անգլ.)
Ռոբերտ Շիլլերի մասին Յելի համալսարանի մենեջմենթի դպրոցում Archived 2006-08-28 at the Wayback Machine. (անգլ.)
Բադ Յու

Բադ Յու (ռուս.՝ Бадь-Ю), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Լոկչիմ գետի աջ ափին՝ 272 կմ հեռավորության վրա։ Գետի երկարությունը կազմում է 50 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000017559
Կոդը ըստ հիդրոլոգիական հետազոտության (ՌԴ) — 103001755
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
71-րդ հարավային զուգահեռական

71-րդ հարավային զուգահեռականը հասարակածից 71° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 2121 կմ է, երկարությունը՝ 13 086 կմ, ինչը կազմում է հասարակածի երկարության 33%-ը։


== Տես նաև` ==
72-րդ հարավային զուգահեռական
70-րդ հարավային զուգահեռական
71-րդ հյուսիսային զուգահեռական


== Ծանոթագրություններ ==
Ասպնջեր Վերին

Ասպնջեր Վերին, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
Գյուղն հայաբնակ էր։ 1882 թվականին ուներ 15 տուն՝ 100 հայ բնակչով։
Ասպնջեր Վերինը թուրքերի կողմից ավերվել ու ամայացել է 1895 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սան Խուան դե լոս Մոռոս

Սան Խուան դե լոս Մոռոս (իսպ.՝ San Juan de los Morros), քաղաք Վենեսուելայի կենտրոնական մասում։ Գուարիկո նահանգի և Խուան Խերման Ռոշիո համայնքի վարչական կենտրոնն է։ Զբաղեցնում է 	593,55 քառակուսի կիլոմետր տարածք (այդ ցուցանիշով չորրորդ տեղն է գրավում երկրի բնակավայրերի ցանկում)։ Բնակչության թվաքանակը 2011 թվականի տվյալներով եղել է 120.111:


== Պատմություն ==
Բնակավայրը 1594 թվականին հիմնադրել են իսպանացիները։ 1934 թվականին հռչակվել է Գուարիկո նահանգի մայր քաղաք։


== Տեսարժանություն ==
Քաղաքի գլխավոր տեսարժան վայրերն են Հովհաննես Մկրտչի 20 մետրանոց արձանը (San Juan Bautista, 1933-1935), Լոս Մոռոս դե Սան Խուան լեռնազանգվածը, Բոլիվարի հրապարակը, "La Puerta" հուշարձանը պատմական այն վայրում, որտեղ 1814 թվականի փետրվարի 3-ին տեղի է ունեցել Վենեսուելայի անկախության համար մղված պայքարի ճակատամարտերից մեկը։


== Կլիմա ==
Քաղաքին բնորոշ է արևադարձային սավաննաների կլիման։ Ամենատաք ամիսը ապրիլն է՝ օդի 25.2 °C (77.4 °F) միջին ջերմաստիճանով, համեմատաբար սառը ամիսը՝ հունվարը՝ 22.6 °С (72.7 °F) միջին ջերմաստիճանով։


== Քույր քաղաքներ ==
 Վենեսուելա Ալտագրասիա դե Օրիտուկո
 Վենեսուելա Կալաբոսո
 Կոլումբիա Մանիսալես
 Նիկարագուա Պուերտո Կաբեսաս
 Իսպանիա Վալյադոլիդ
 Վենեսուելա Վալլե դե լա Պասկուա
 Կոլումբիա Վիլյավիսենսիո


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Սան Խուան դե լոս Մոռոսի համալսարանի կայքէջը Archived 2014-05-17 at the Wayback Machine. (իսպաներեն)